Ixef amezwaru Tanekda d tbadut n wungal “Amsebrid ” kemmlen deg ujmaε n tsekla-agi timawit am Boulifa mi yura adlis isemma-as ‹‹ méthode de la langue kabyle ›› di 1913, deg-s ad d-naf iḍrisen s teqbaylit ttawin-d ɣef tmetti taqbaylit; daymi ara naf S.CHAKER deg umagrad-is ‹‹ la naissance d’une littérature écrite ›› yenna-d: ‹‹ Boulifa yezmer yiwen ad t-yaḥseb d netta i d amaru amenzu n tesrit taqbaylit ››. Γas ulama iḍrisen-agi ur ttwaḥsaben ara d tasekla maca d nutni i d-yeldin tawwurt i usnulfu aseklan. Syin yerna-d Belaid At Ali i yettwaḥsaben d amesnulfu amenzu, neɣ ahat d ababat n tsekla tamirant n leqbayel s yeḍrisen i yura deg yiseggasen n 1940,maca ur d-ffiɣen ara almi d 1963 ɣer yimrabḍen iṛumyen J.M.DALLET d J.L.DEGAZELLE di F.D.B ‹‹ ficher de documentation berbère ››, fɣen-d s yisem n tezmamin n Belaid Ait Ali neɣ ‹‹ la kabylie d’antan ››.yiwen seg yiḍrisen-agi i yura Belaid At Ali d aḍris n ‹‹ lwali n udrar›› llan seg yinagmayen wid i t-iḥesben d ungal amenzu s tutlayt n teqbaylit.